Канспект

вучэбнага занятку па вучэбным прадмеце “Гісторыя Беларусі”

ў ІХ класе

Алексіевіч Д.І.,

настаўнік гісторыі

**Тэма**: Германскі акупацыйны рэжым на тэрыторыі Беларусі ў 1941—1944 гг.

**Мэта**: плануецца, што к канцу ўрока вучні ўсвядомяць значнасць і актуальнасць тэмы , будуць ведаць значэнне паняццяў «генацыд», «канцэнтрацыйны лагер», «гета», «Халакост»; на аснове гістарычных крыніц пазнаёмяцца з планам «Ост» і сродкамі для яго правядзення на тэрыторыі Беларусі ў гады Вялікай Айчыннай вайны.

**Задачы асобаснага развіцця:** садзейнічаць фарміраванню ўменняў працаваць з гістарычнай картай, выкарыстоўваць і аналізаваць гістарычныя крыніцы, разумення вучнямі трагедыі людзей, якія падвергліся генацыду і Халакосту, выхоўваць паважлівае стаўленне да людзей іншай нацыянальнасці.

Від урока: камбінаваны.

**Ход урока**

**1. Аргмамент.**

**2. Этап праверкі дамашняга задання.**

**Метад “Лагічны ланцужок”**

**3.Этап засваення новага матэрыялу.**

* 1. **. Матывацыя.**

Жыццё чалавека не бясконцае, прадоўжыць яго можа толькі памяць, якая адна перамагае час. Таму пройдзе наш урок каля музейнай экспазіцыі “Жыві і помні” Той ,хто не памятае свайго мінулага асуджаны на тое, каб перажыць яго зноў. Памяць пра вялікую Айчынную вайну у гісторыі нашай дзяржавы, у гісторыі пакалення і кожнай беларускай сям’і самая трагічная. Разам з тым…і гераічная

**3.2.Актуалізацыя ведаў**.

Сёння мы працягваем вывучаць старонкі ВАВ. Давайце ўспомнім, што мы ведаем пра ВАВ з курсу сусветнай гісторыі. Каб акунуцца ў атмасферу дадзенага часу, давайце праглядзім відэа ”Бухенвальдскі набат”

 Скажыце, калі ласка, што вы адчулі? Якія асацыяцыі выклікаў у вас відэролік? Што вам вядома пра акупацыйны рэжым у Беларусі з дадатковых крыніц?

**3.3. Аб’яўленне тэмы і пастаноўка задач урока.**

Тэма ўрока «Нямецкі акупацыйны рэжым на тэрыторыі Беларусі». Абазначым задачы ўрока, а таксама пытанні, якія будзем разглядаць у ходзе ўрока.

Пытанні для разгляду

1. План “Ост”. Акупацыйны “новы парадак”

2. Палітыка генацыду.

3. Карэліцкі раён у час акупацыі

**3.4. Рэалізацыя плана**

3.4.1. План “Ост”. Акупацыйны “новы парадак”

Настаўнік: *Што значыць Айчынная вайна? Што вы ўкладваеце ў паняцце Айчына?(мазгавы штурм)*

*Адказы вучняў*

*Падагульненне настаўніка*

Значыць, напрацягу Айчыннай вайны народ абараняў дом, сям'ю, свабоду, культуру. Цана - мільёны ахвяр, скалечаных лёсаў ... І тым  страшней  на гэтым фоне гучаць словы, вымаўленыя ў нашай  краіне, нашымі  суайчыннікамі: «Ды лепш  бы фашысты  нас  заваявалі. Можа быць, хоць тады ў нас быў бы парадак? Яны квітнеюць, а мы ...? »

*Чаго не разумеюць тыя, хто так кажа?*

*Пастаноўка праблемнага пытання: Сёння мы і паспрабуем адказаць на пытанне "Што было б, калі б фашызм перамог? Што нёс фашысцкі рэжым для беларускага народа?”*

***«Neue Ordnung»?*** Так Гітлер назваў парадак, які збіраўся ўсталяваць на савецкай зямлі. Сёння ні для каго не сакрэт, што насельніцтва першых заваяваных тэрыторый (Заходняя Украіна, Заходняя Беларусь) параўнальна добразычліва спачатку сустрэла фашыстаў. Чаму?

Нямецкая прапаганда спрабавала прадставіць вайну супраць СССР як «прэвентыўную» і мэта яе -- выратаванне сусветнай цывілізацыі ад смяротнай небяспекі бальшавізму. Гітлер ішоў як вызваліцель ад бальшавізму

Яшчэ да нападу на нашу краіну, у маі 1940 г., фашысцкае кіраўніцтва пачало распрацоўку плана заваявання народаў Усходняй Еўропы, які атрымаў назву «Ост».

*Спачатку давайце высветлім, можа быць, Гітлер сапраўды ішоў як вызваліцель і збіраўся замяніць сталінскі рэжым дэмакратычным? (арганізуе работу з інструктыўнай картачкай)*

**Заданне**: вывучыце дакументы №1-4 і вызначыце, якія палітычныя мэты пераследвала фашысцкая Германія ў вайне супраць СССР.

***Якія мэты ставілі фашысты ў адносінах да нашай Айчыны?***

**Заданне.** Работа з інструктыўнай карткай (работа у групах)

Азнаёмцеся з дакументамі №№1-4. Адкажыце на пытанні:

* як ажыццяўляўся на савецкай зямлі фашысцкі план «Ост».
* Чаму тое, што гітлераўцы хацелі ўсталяваць на нашай зямлі, яны назвалі «новы парадак»?

*Вучні* знаёмяцца з прапанаваным матэрыялам, адказваюць на пытанні і робяць вывады.

***Падагульненне настаўніка:*** Усталёўваючы на ​​савецкай зямлі «новы парадак», фашысцкае кіраўніцтва дзейнічала ў парушэнне прынятых міжнародных канвенцый, па якіх мірнае насельніцтва,якое не ўдзельнічае ў вайне, павінна карыстацца недатыкальнасцю. Аднак з фашысцкіх салдат і афіцэраў здымалася ўсякая адказнасць за любыя злачынствы.

Вось што запісана ў звароце гітлераўскага камандавання да салдат: «У цябе няма ні сэрца, ні нерваў, на вайне яны не патрэбныя, знішчай ў сабе жаль і спачуванне, забівай усякага рускага, савецкага. Не спыняйся, калі перад табой стары ці жанчына, дзяўчынка або хлопчык. Забівай !!! Гэтым ты выратуеш сябе ад гібелі, забяспечыш будучыню сваёй сям'і і праславішся на стагоддзі ».

**3.4.2. Палітыка генацыду**

***Настаўнік. Сродкі для ажыццяўлення плана «Ост»***

*(арганізуе работу па дэманстрацыі відэа і апярэджваючага задання вучня “Карныя аперацыі”)*
 Захопнікі стварылі сістэму турмаў і канцэнтрацыйных лагераў, дзе без суда і вызначэння тэрміну зняволення знаходзіліся сотні тысяч людзей. У Беларусі існавала больш за 260 канцэнтрацыйных лагераў.

 *Відэавыступленне малалетняга вязня канцэнтрацыйнага лагера “Азарычы” Сачыўка П.П.( відэа)*

*Паведамленне вучня “Карныя аперацыі” , прагляд відэароліка “ХАТЫНЬ”*

**3.4.3. Карэліцкі раён у час акупацыі**

 Разглядаецца каля экспазіцыі “Партызанская зямлянка” (арганізуецца выступленне вучня “Фашысцкі акупацыйны рэжым на тэрыторыі Карэліцкага раёна”)

4.Замацаванне.

Па пытаннях:

 1. У чым заключалася трагедыя насельніцтва акупаванай тэрыторыі Беларусі?

2. Ахарактарызуйце стаўленне акупантаў да дзяцей.

 3. Каго называлі остарбайтарамі?

4. Чаму для нашага народа своеасаблівая «брама памяці» заўсёды адчынена?

 Вяртанне да праблемнага пытання ***"Што было б, калі б фашызм перамог? Што нёс фашысцкі рэжым для беларускага народа?”***

5. Вывадны кантроль

Суаднясіце паняцце з азначэннем план «Ост», генацыд, гета, Праведнікі народаў свету, остарбайтары. (Выкарыстанне праграмы “Learningapps”)

6. Дамашняе заданне.

§ 13. Падрыхтаваць паведамленні «Халакост на тэрыторыі СССР у гады Вялікай Айчыннай вайны» і «Калабарацыянізм яго асаблівасці на  і тэры-торыях СССР»

7. Вынікі ўрока.

8. Рэфлексія.